CELEX: 62012TN0183
Language: sk
Date: 2012-04-25 00:00:00
Title: Vec T-183/12: Žaloba podaná 25. apríla 2012 — European Dynamics Luxembourg e Evropaïki Dynamiki-Proigmena Systimata Tilepikoinonion Pliroforikis kai Tilematikis/Európsky policajný úrad (Europol)

7.7.2012   
            
            
               SK
            
            
               Úradný vestník Európskej únie
            
            
               C 200/17
            
         Žaloba podaná 25. apríla 2012 — European Dynamics Luxembourg e Evropaïki Dynamiki-Proigmena Systimata Tilepikoinonion Pliroforikis kai Tilematikis/Európsky policajný úrad (Europol)
   (Vec T-183/12)
   2012/C 200/36
   Jazyk konania: gréčtina
   
      Účastníci konania
   
   
      Žalobcovia: European Dynamics Luxembourg SA (Ettelbrück, Luxembursko) a Evropaïki Dynamiki — Proïgmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: B. Christianos, advokát)
   
      Žalovaný: Európsky policajný úrad (Europol)
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Európskeho policajného úradu (ďalej len „Europol“) zo 16. februára 2012, ktorým bola rámcová dohoda priznaná spoločnosti Capgemini Nederland BV v otvorenom zadávacom konaní D/C3/1104,
            
         
               —
            
            
               nariadil Europol-u odškodniť žalobcov za škodu, ktorá im vznikla z dôvodu, že stratili možnosť, aby im bola priznaná rámcová dohoda, a ktorú odhadujú na 161 887 eur, zvýšenú o úroky odo dňa prijatia rozhodnutia,
            
         
               —
            
            
               zaviazal Europol na náhradu trov konania žalobcov.
            
         
      Dôvody a hlavné tvrdenia
   
   Podľa žalobcov napadnuté rozhodnutie musí byť zrušené v súlade s článkom 263 ZFEÚ z dôvodu, že v priebehu zadávacieho konania Europol zmenil veľké množstvo kritérií pridelenia týkajúce sa posúdenia ponuky kandidátov, jednak technického, jednak finančného, v zjavnom rozpore s uplatniteľnými ustanoveniami finančného nariadenia č. 1605/2002 (1), vykonávacieho nariadenia č. 2342/2002 (2) a ustálenej judikatúry.
   
      (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev.
   
      (2)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev.